হজের মতো গুরুত্বপূর্ণ বিধান পালন করতে পারা নিঃসন্দেহে আল্লাহর বিশেষ নেয়ামত। এ নেয়ামত সবার ভাগ্যে জুটে না। আমরা যারা এ নিয়ামতের ভাগিদার হতে পেরেছি আমাদের উচিত হবে হজের পুরো সময়টা রুটিন করে আমলের মধ্য দিয়ে কাজে লাগানো। বিশেষ করে মিনা, আরাফা ও মুজদালিফার দিনগুলো। অনেকে অন্যের দেখাদেখি আমল করে, এমনটা না করে হক্কানি কোনো আলেম বা হক্কানি আলেমের লেখা হজসংক্রান্ত বই থেকে জেনে আমল করা উচিত। পূর্ণ সফর, বিশেষ করে চলতি পথে কোনো নামাজ যেন কাজা না হয়, সেদিকে লক্ষ্য রাখা। জানা থাকা উচিত হজ কবুলের অন্যতম আলামত হলো হজপরবর্তী জীবনে ধর্মীয় বিষয়ে উন্নতি সাধন করা। আল্লাহ আমাদের সবার হজকে কবুল করুন। সূত্রঃ আলোকিত বাংলাদেশ।